recursal/SuperWikiNEXT-32B huggingface dataset:
**Avropaturm** və ya **Frankfurt Televiziya qülləsi** (*alm.* Europaturm‎ Europaturm) Frankfurt -Mayn yerləşən televiziya və yayım qülləsi. Hündürlüyü — 337,5 metr .

Tikinti
-------

* Hündürlüyü — 337.5 m
* Beton hissəsinin hündürlüyü — 227 m.
* Özülün dərinliyi 18.1 m-dən artıq olmamaqdadır.

Tarixi
------

Qüllənin dizaynı memar Erwin Heinle tərəfindən hazırlanmışdır.   Erwin Heinle). Qüllənin tikintisinə 1974-cü ildə başlanmış və 5 il davam etmişdir. Tikinti tamamlandıqdan sonra, qüllə 331 metr hündürlüyü ilə Almaniyanın ən hündür tikilisi oldu. Antenanın hündürlüyünü nəzərə *almasanız belə* , qüllənin hündürlüyü 295 metrdir. Bu, Avropaturm Berlin televiziya qülləsindən sonra 368 metr təşkil edir ilə ən yüksək tikilidir. Avropaturm diametri 59 metrdir ki, butikililər üçün dünya rekordudur.

Bir neçə il boyunca qüllənin üstündə bir restoran və diskoteka yerləşdirilib, 1999-cu ildən isə Avropaturm ictimaiyyətə bağlanıb.

2004-cü ilin sentyabr ayında qüllənin üst hissəsindəki antenna əvəz edilmişdir — dəyişdirildikdən sonra qüllənin hündürlüyü 337,5 metrə çatmışdır. Altı tonluq antenna bir vertolyotla iki hissəyə birləşdirilmişdir

Maraqlı faktlar
---------------

* Yerlilərin dilində qüllə Ginnhemer Spargel, Ginnheim Quşqonmaz deməkdir.

Həmçinin bax
------------

* 
* Berlin TV Qülləsi

Xarici keçidlər
---------------

* 
* Europaturm haqqında media faylları var .
* SkyscraperPage.com səhifəsində Tower Page  (ing.) )
**Kəllə sümüklərinin sınıqları** — açıq və qapalı sınıqlara ayırd edilərək, bütün bədəndə olan sümük sınıqları ilə müqaisədə ən qorxulu sınıqlara aiddir. Avtomobil, istehsalat qəzası, bərk, güclü zərbə, hündürdən yıxıldıqda, yaxud müxtəlif səbəbli fövqəladə hallar və s. kəllə sümüklərinin sınmasına səbəb ola bilər.

Əlamətləri
----------

Kəllənin açıq sınıqlarının əlamətləri:

* ağrılı yara;
* qanaxma;
* bayıra çıxan sümük fraqmentləri;
* bəzən beyin toxumasının görünməsi;
* çox vaxt xəstədə şüurun itməsi olur.

Qapalı sınıqlarının əlamətləri:

* ağrı;
* şişkinlik;
* qançır;
* şüurun pozulması;
* bəzən qusma;
* qeyri iradi diurez (sidiyəgetmə);
* kəllənin əsasının sınmasında isə burundan və qulaqlardan qanın və beyin mayesinin (likvorun) axması özünü büruzə verir.

Fərqləndirici əlamətlərdən biri "eynək əlaməti" (gözlərin ətrafında qansızmalar) zədələnmədən bir neçə saat sonra əmələ gəlir.

İlk yardım
----------

Zədələnmiş üfiqi vəziyyətdə başı mütləq yana çevrilmiş vəziyyətdə olmalıdır (Qəflətən baş vermiş qusma zamanı dilin qatlanmasına qarşı profilaktik tədbirdir). Başın altına dairə formasında kiçik balış qoyulur, o olmadıqda dəsmalı və ya hər hansı bir parçanı "bubliq" formasında düzəldib xəstənin başının altına qoyurlar.

Başda yara olduqda onu antiseptik dərmanlar ilə təmizləyib steril sarğı qoyurlar. Yaradan çıxan sümük fraqmentlərinə dəymək, təsir etmək olmaz. Burun, qulaqdan qanın və beyin mayesinin axması zamanı steril salfet ilə onu xaric edib, burun nahiyəsinə və başın arxasına soyuq kompress qoyulur.

Zədələnmişin yanında daima ona qulluq edənin olması maqsədəuyğundur, çünki xəstədə mərkəzi sinir sistemində kəskin oyanma dövrləri, qıcolmalar, qəflətən qusma halları, tənəffüs fəaliyyətində müxtəlif pozulmalar və digər həyat üçün təhlükəli kəllə-beyin zədələnməsinin ağırlaşması müşahidə oluna bilər.

Kəllə sümüklərinin sınmasında çox vaxt ölüm halının səbəbi tənəffüs fəaliyyətinin pozulması və sonralar dəyanmasıdır. Bu səbədən həkiməqədər yardım mərhələsində təxirə salınmaz həkiməqədər tədbirləri keçirərkən hazır olmaq lazımdır ki, hər an xəstəyə ağ ciyərlərin süni ventilyasiyasını tətbiq etmək lazım olacaqdır.

Həmçinin bax
------------

* Kəllə;
* Kəllə qapağı;
* Kəllə-beyin zədələnməsi;
* Yara;
* Sarğı;
* Sınıqlar;
* Sümük.

İstinadlar
----------

1. ↑  *R.N.Soltanov, N.İ.Mirzəyev, S.H.Bəbirova, R.Ə.Atakişiyeva.* Həyat Fəaliyyətinin Təhlükəsizliyi və Fövqəladə hallarda ilk yardımın xüsusiyyətləri. Bakı: 2017. 2020. səh. 50.
2. 1 2 3 4 5 6  *R.N.Soltanov, N.İ.Mirzəyev, S.H.Bəbirova, R.Ə.Atakişiyeva.* Həyat Fəaliyyətinin Təhlükəsizliyi və Fövqəladə hallarda ilk yardımın xüsusiyyətləri. Bakı: 2019. 2020. səh. 50.
3. 1 2 3 4 5 6 7 8 9  *R.N.Soltanov, N.İ.Mirzəyev, S.H.Bəbirova, R.Ə.Atakişiyeva.* Həyat Fəaliyyətinin Təhlükəsizliyi və Fövqəladə hallarda ilk yardımın xüsusiyyətləri. Bakı: 2019. 2020. səh. 51.
4. 1 2 3 4  *R.N.Soltanov, N.İ.Mirzəyev, S.H.Bəbirova, R.Ə.Atakişiyeva.* Həyat Fəaliyyətinin Təhlükəsizliyi və Fövqəladə hallarda ilk yardımın xüsusiyyətləri. Bakı: 2019. 2020. səh. 52.
**Rai Radio 3** (əvvəlki adı- Radio Tre kimi tanınırdı) — RAİ mədəniyyət və klassik musiqi sahəsində ixtisaslaşan italyan dövlət teleradiokompaniyasının 3-cü radiostansiyası. 3-cü BBC radioproqrammını olduğu kimi — strukturu ilə təkrarlayan bu radiostansiya 1 oktyabr 1950-ci ildə 3-cü proqram kimi fəaliyyətə başladı. Müasir adını 1976-cı ildə almış. RAİ-nin ilk rəqəmsal, teleradio yayım multipleksinə daxildir.

Proqramlar
----------

Rai Radio 3 yayım şəbəkəsinin əsasının- kulturoloji proqramlarla yanaşı klassik və avangard musiqi (canlı efirdə yayımlanan konsertlər)yayımı, klassik əsərlərin ədəbi oxunuşu, tarixi-tematik, iqtisadi, fəlsəfi, dini, mifoloji, eləcə də kino və teatr ilə bağlı proqramlar təşkil edir. Gün ərzində 3 dəfə (8:45, 13:45 və 18:45 radələrində)xəbərlər verilir, hər axşam isə canlı efirdə klassik musiqi konserti yayımlanır. Bu vaxta qədər bu radioda heç bir reklam olmayıb. Bütün informasiyalar analiz və sintez olunmaqla təqdim olunur. Gecə saatlarında isə Rai Radio 3 öz tezliyi ilə canlı musiqi yayımlayan Rai Radio FD 5 kabel radiokanalına keçid alır. Canlı efirdə həmçinin Euroradio şəbəkəsinin bəzi verlişləri yayımlanır.

Xarici keçidlər
---------------

* Rəsmi sayt  (ital.)
**Təhməz Qəhrəman oğlu Bağırov** ({{DVTY}} şablonu boşdur ) — Azərbaycanlı şəhid.

Həyatı
------

1971-ci ildə Gədəbəy rayonunun Nəriman kəndində anadan olub. Orta məktəbi qurtarıb. Fədakarlığı, qoçaqlığı ilə yaddaşlara həkk olunub

Hərbi xidməti
-------------

Dağların qızıl qönçələrə bələnməsi Təhməzin ürəyini yerindən oynatdı. Güllər durna qatarına bənzəyirdi. Təhməz istədi güllərin içi ilə addımlasın, amma qıymadı. Həsrət-həsrət güllərə baxdı. Öz-özünə pıçıldadı: "Görəsən, dünyada belə cənnət diyar varmı?" Və birdən yadına Xocalı hadisəsi düşdü. Gözəllik də, dağların görkəmli də Təhməzin yadından çıxdı. Qət etdi ki, hərbi komissarlığa müraciət etsin. Polkovnikə yaxınlaşdı: – Məni döyüş bölgələrinə göndərin, – dedi. Polkovnik bu yaraşıqlı oğlanı xeyli süzüb fikrə getdi. Rəsmi görkəm alıb dedi: – Evinizə gedin, lazım olanda çağıracağıq. Təhməz narazılıq etdi: – Vətən təhlükədədir. Siz məni yoldan qaytarırsınız. Mən Vətənə indi lazımam. Xahiş edirəm məni döyüşən hissəyə göndərəsiniz. Polkovnik əlini Təhməzin çiyninə qoyub qayğılı-qayğılı dilləndi: – Halal olsun sənə, oğul, atanın, ananın çörəyi! Sən igid oğlansan.… Üç gündən sonra Təhməz Ağdərəyə yola düşdü. Burada torpaq da, daş da od tutub yanırdı. Ermənilər Ağdərəni əllərində saxlamaq üçün bütün qüvvələrindən istifadə edir, tankların və piyada döyüş maşınlarının gücündən istifadə edirdilər. Milli ordumuz isə nəyin bahasına olursa olsun Ağdərəni almağı qarşısına məqsəd qoymuşdu. Burada ölüm-dirim müharibəsi gedirdi. Yer-göy lərzəyə gəlmişdi. Təhməzin döyüşdüyü rotanın əsgərləri sol cinahdan düşmənin piyada bölüyünün qarşısında mərdliklə dayanmışdılar. Düşmən əsgərləri hərəkət edə bilmirdilər. Təhməz ön cərgədə döyüşürdü. O, düşmənin başına od-alov yağdırırdı. Yoldaşları hər dəfə: Özünü gözlə, – desələr də Təhməz Ağdərəyə can atırdı. "Qüllənin alınması" əməliyyatı başa çatmaq üzrə idi. Yoldaşlarnı da döyüşə ruhlandırırdı Təhməz. Düşmən snayperi bu çevik, bacarıqlı Azərbaycan oğlunu sıradan çıxartmaq üçün xeyli əlləşdi. Qəfil açılan güllə onun yanar ürəyini əbədilik susdurdu. Az vaxt ərzində neçə-neçə döyüşlərdə iştirak etmişdi. Onun ürəyində nə səngərlərin soyuğu, nə də düşmən güllə-sinə tuş gəlmək vardı. Oddan-alovdan keçib cəsur bir döyüşçü olmuşdu. Ağdərədə qeyrət döyüşündə əbədiyyətə qovuşdu Təhməz. Onun ölüm xəbərinə əzizləri inanmadı… "Belə cəsur oğul ölə bilməz"! – dedilər. "Şəhidlər xiyabanı"nda Gədəbəyin bir igidi də əbədiyyətə qovuşdu. Hər gün məzarı üstünə təzə-tər qərənfillər qoyulur. Həmin güllər Təhməzin nakam ömrünə göz yaşı tökür, ağı deyir. Təhməz 21 il yaşadı. Qalan ömrünü isə gələcək nəsillərə, bugünkü balalara bağışladı. Başını uca tut, Qəhrəman kişi, oğlun Təhməz ölməyib. Torpaqlarımızın azadlığı yolunda şəhid olub. Belə şəhid oğullar isə Vətən, xalq yolunda döyüşdükləri üçün ölmür, əbədiyyətə qovuşurlar!

İrsi
----

Gədəbəy rayon qəbiristanlığında dəfn olunub.

İstinadlar
----------

* (#bare\_url\_missing\_title).
**Tiplər nəzəriyyəsi**-maddələr sadə qeyri-üzvi maddələrdən (tiplərdən) törəyir və öz hidrogenlərinin qalıqlarla əvəz olunmasında əmələ gəlir.
Bu nəzəriyyə radikallar nəzəriyyəsinin əksinə olaraq, molekulun dəyişən hissəsini əsas tutur, üzvi maddələrin reaksiyaları ilə qeyri-üzvi maddələrinin reaksiyaları arasında böyük oxşarlıq olduğunu irəli sürürdü.

Əsas tiplər
-----------

Ilk dövrdə bu nəzəriyyəni radikallar nəzəriyyəsinə zidd tutur və hətta radikal kəlməsini işlətməyərək, onu qalıqla əvəz edirdilər. Əsas tiplər H2O, HCl, NH3 və daha sonra CH4 qəbul olunmuşdur. Bu tiplərdə hidrogeni qalıqlarla əvəz edir və üzvi birləşmələrin bu, yaxud başqa tipə mənsubiyyətini aydınlaşdırmaqla onları müxtəlif siniflərə ayrırdılar. Məsələn, spirtlər, efirlər, turşular və onların törəmələri su tipinə aid edilir. Əsas tiplərdən törəyən üzvi maddələr bu tiplərin reaksiyalarını verməli idi. Su tipinə aid edilən spirtlərin su kimi natrium və PCl3 ilə reaksiyaya girməsi buna bir dəlil idi.

Qatışıq və mürəkkəb tiplər
--------------------------

Tiplər nəzəriyyəsini inkişaf etdirərək Kekule metan tipini aşkar etdi və beləliklə, tiplər sistemində doymuş karbohidrogenlərə yer tapmadı. Daha sonra tapılan bəzi maddələri məlum tiplərə aid etmək mümkün olmadığı üçün qatışıq və mürəkkəb tiplər irəli sürüldü.

Xassələri
---------

Tiplər nəzəriyyəsi xassələrinə görə bir-birinə yaxın üzvi birləşmələrin siniflərə toplanmasını, habelə hər sinifdə olan maddələrin fiziki xassələrinin tapılması, məlum olmayan müxtəlif maddələrin alınması üsulları və xassələrini əvvəlcədən söyləmək üçün imkan yaradırdı.

Əsas nöqsanı
------------

Tiplər nəzəriyyəsinin əsas nöqsanı molekulun birtərəfli öyrənilməsi və maddənin ikinci hissəsi olan radikalların nəzərdən yayınması idi. Halbuki maddənin dərindən tanınması üçün birləşmənin hərtərəfli öyrənilməsi tələb olunurdu. Bundan başqa, öyrənilən üzvi birləşmələrin sayı artdıqca, onların tiplərə mənsubiyyəti məsələsində mübahisələr törənirdi, çünki birləşməni müəyyən tipə aid etmək üçün ümumi prinsip tapmaq mümkün olmur. Çox vaxt müxtəlif alimlər eyni maddəni müxtəlif tiplərə aid edirdilər.
Buna baxmayaraq, tiplər nəzəriyyəsi kimyanın inkişafında böyük rol oynamış, valentlik anlayışının meydana çıxmasına səbəb olmuş və quruluş nəzəriyyəsinə yol açmışdır.
1853-cü ildə Frankland metal-üzvi birləşmələr üzərində işləyərkən müxtəlif metalların bir atomunun müxtəlif miqdarda radikalı birləşdirməsi üzərində müşahidələr aparmış, nəticədə valentlik qanununu tapmışdır. .
Keçən əsrin ortalarına qədər üzvi kimyada hökm sürən radikal və tiplər nəzəriyyəsindən başqa, eterin nəzəriyyəsi və nüvələr nəzəriyyəsi kimi bir çox az əhəmiyyətli nəzəriyyələr də meydana çıxmışdı.

Mənbə
-----

* M. Mövsümzadə, P. Qurbanov "Üzvi kimya", Bakı, 1983.
**Qızıl yel xəstəliyi** — dərinin kəskin infeksioz iltihabi xəstəliyi. Əsasən aşağı ətraflarda qızartılı və ağrılı şişmə ilə özünü göstərir. Müdaxilə edilmədiyi təqdirdə proqressiv seyir göstərərək həyati təhlükəli fəsadlar verir.

Etiopatogenez
-------------

Qızıl yel kəskin bakterial bir infeksiyadır. Yaranmasında bakterial iştirak edir. Bu problemi ən sıx streptokokklar qrupuna aid olan bakteriyalar törədir. Lakin qızılı stafilokokklar, qram neqativ bakteriyalar və anaerob mikroblar da bu xəstəliyi nadirən olsa da törədə bilər.

Klinik əlamətlər
----------------

Əsasən aşağı ətraflarda xüsusən baldırda və ayaq pəncəsində qızartı, ağrı, şişmə və istilik ilə özünü göstərir. Qızdırma və halsızlıq daha ağır formalarda özünü göstərə bilər. Xəstəlik dərinləşərək yumşaq toxumada irinli abseslərə səbəb ola bilər. Daha dərin fəsadlarda bakteremiya və sepsis yaranaraq xəstənin həyatına son qoya bilər.

Ayaqda ağrılı qızartılar

Diaqnozu
--------

Qızıl yel xəstəliyi klinik diaqnozdur. Yəni xəstə anamnezi və klinik əlamətlərə görə diaqnoz qoyulur. Lakin qızıl yel xəstəliyinə bənzəyən çoxlu sayda dəri xəstəlikləri vardır. Aşağı ətraflarda hər qızartı qızıl yel ola bilməz. Bəzən xəstələr yanlış diaqnozlarla uzun müddətli xətalı müalicələr alırlar. Qızıl yel xəstəliyinin dəqiq diaqnostikası üçün dermatoloq dəri biopsiyası üsuluna müraciət edə bilər. Xəstəliyin ağırlığını təyin etmək üçün dəri həkimi laborator, radioloji, mikrobioloji testlər tələb edə bilər

Müalicəsi
---------

Qızıl yel xəstəliyinin müalicəsində yerli və sistemik antibioterapiyalar istifadə edilir. Müalicə üçün xəstə anamnezi, klinik müayinə əsasında müvafiq antibiotiklər seçilir. Düzgün seçilməyən antibiotik xəstəliyi dərinləşdirə bilər. Yerli müalicələr düzgün təşkil edilmədiyi halda qızartıların artması və yayılması müşahidə edilə bilər. Dermatoloq həkimlər yerli müalicə üçün antipsetik məhlullar, kremlər və losionlardan istifadə edirlər.

Profilaktikası
--------------

Dermatoloq tərəfindən təyin edilmiş dəriyə qulluq proqramı.

İstinadlar
----------

1. ↑  Disease Ontology (ing.). 2016.
2. ↑  Monarch Disease Ontology release 2018-06-29. 2018-06-29 2018.
3. 1 2  "Qızıl yel xəstəliyi müalicəsi nə qədər çəkir ?". 2020-06-18 tarixində orijinalından arxivləşdirilib. İstifadə tarixi: 2020-05-10.
4. ↑  "Ayaqda ağrılı qızartılar nə qədər təhlükəlidir ?". 2020-12-16 tarixində arxivləşdirilib. İstifadə tarixi: 2020-05-10.

Xarici keçidlər
---------------


Vikianbarda Qızıl yel xəstəliyi ilə əlaqəli mediafayllar var.

* Dermatoloq Mehdi İskəndərli
* Mehdi İskəndərli
* Psoriaz
* Dermatoonkoloq
* Dermatoloq
* Psoriaz
**Pyotr Pyotroviç Şmidt** (*latış.* Pēteris Šmits‎; 1869–5 iyun 1938) — şərqşünas, etnoqraf.

Həyatı
------

Pyotr Şmidt 1869-cu ildə anadan olmuşdur. 1891–1892-ci illərdə Moskvada rus dilini öyrənmiş, 1892–1896-cı illərdə Sankt-Peterburqda Şərqi Asiya dilləri üzərində çalışmışdır. 1895-ci ildə A. Belçenko ilə birlikdə "Sud'ba Minskoj dinastii na juge Kitaja" adb əsər yazmışdır. 1896-cı ildə bilgilərini artırmaq məqsədilə Pekinə göndərilmişdir. 1899-cu ildə Vladivostokda yenı qurulan Şərq İnstitutunda sinoloq olaraq çalışmağa başlayan Şmidt, 1902-ci ildə "Opyt mandarinsko; grammatiki" adlı əsərini nəşr etdirmişdir. Kitab ikinci dəfə 1915-ci ildə nəşr olunmuşdur. 1919–1920-ci illərdə Vladivostokda Uzaq Şərq Dövlət Universitetində dekan vəzifəsində çalışdıqdan sonra, 1920-ci ildə Riqa Latviya Universitetində professor vəzifəsinə təyin edilmişdir. 1923–1924 və 1924–1925-ci illərdə Latviya Universitetinin fəlsəfə-filologiya fakültəsində dekan vəzifəsində çalışmışdır. 1927-ci ildə Uppsala Universiteti Şmidtə filologiya elmləri doktoru adını vermişdir.

Pyotr Şmidt 1898-ci ildə Pekində "Der Lautwandel im Mandschu und Mon- golischen" adlı yazı dərc etdirmişdir. Burada o, mancur, monqol və çin dilləri arasında əlaqələri gözdən keçirmişdir. "K istorii kitajskogo razgovornogo jazyka" adlı məqaləsində də çin və mancur dilləri arasında əlaqələrdən söhbət açılır. "Altaische Zahlwörter" adh yazısmda Altay dilində saylara aid maraqlı tədqiqatlar mövcuddur.

Pyotr Şmidt 1938-ci ildə Riqada 69 yaşında vəfat etmişdir.


1. ↑  P. Šmits // Faceted Application of Subject Terminology.
2. ↑  Pēteris Šmits // NUKAT. 2002.
**Kütlə spektri**- Üzvi maddənin molekul kütləsini və quruluşunu təyin etmək üçündür.

Kütlə spektri cihazının iş prinsipi
-----------------------------------

Kütlə spektri cihazının iş prinsipi tədqiq olunan maddənin həddindən artıq seyrəkləşdirilmiş buxarlarının güclü elektron seli ilə bombardman edilməsi zamanı əmələ gələn müsbət yüklü qəlpələrin (fraqmentlərin) öyrənilməsi əsaslanır.
Elektron selinin təsirinə məruz qalan hər hansı üzvi maddə əmələ gəlməsi mümkün olan müsbət yüklü qəlpələrin hamsımı əmələ gətirir. Müsbət yüklü qəlpələr sürətləndirici lövhələr tərəfindən (onlar ənfi yüklü olur) sürətləndirilir və maqnit vasitəsilə analiz edən kameraya yönəldilir. Onların kütlələri elektrik siqnallarına çevrilib, özüyazan qurğu tərəfindən qeydə alınır. Kütlələlərinə görə alınan "qəlpələrin" təbiəti və onların toplanması ilə tədqiq olunan maddənin quruluşu təyin olunur.

Üstünlüyü
---------

Kütlə spektində ən böyük "qəlpə" həmişə tədqiq olunan maddədən bir elektron qopardıqda əmələ gələn müsbət yüklü ion olur. Buna görə də kütlə spektri maddənin molekul kütləsini təyin etmək üçün ən dəqiq üsuldur.
Elektronoqrafik metod da üzvi maddələrin quruluşu haqqında əhəmiyyətli məlumat almağa imkan verir.
Bu üsuldan istifadə edərək, elektron dəstəsi vasitəsilə bəzi mürəkəb üzvi molekulların quruluşunu əks etdirmək, onların bir növ şəklini (fotosunu) çəkmək mümkün olmuşdur.
Mürəkkəb üzvi maddə olan ftalsianın üçün, akademik A. J. Arbuzovun təklif etdiyi elektronoqram bu cəhətdən diqqətəlayiqdir.
Bu və ya bir çox başqa faktlar A.M. Butlerovun quruluş nəzəriyyəsinin düzgünlüyünü bir daha təsdiq edir.

Mənbə
-----

* M. Mövsümzadə, P. Qurbanov "Üzvi kimya", Maarif-1983.
**Nurəddin Novruz oğlu Yolçuyev** (29 iyul 1963, Quzanlı, Ağdam rayonu – 20 oktyabr 1992, Əliağalı, Ağdam rayonu) — Azərbaycan şəhidi.

Həyatı
------

Nurəddin Yolçuyev 1963-cü il iyulun 29-da Ağdam rayonunun Quzanlı kəndində anadan olub.

1980-ci ildə orta məktəbi bitirib, bir il kolxozda çalışıb.

Nurəddin iki illik hərbi xidmətini Almaniyada başa vurub. Əsgərlikdə olduğu müddətdətdə vaxtaşırı Əfqanıstana da ezam edilirdi.

Əsgərlik müddəti sona çatdığı zaman hissənin komandanlığı ona hərbi məktəbə getməyi təklif edir, ancaq ailəsi razı olmadığina görə Nurəddin doğulduğu kəndə qayıdaraq kolxozda işini davam etdirir. 1985-ci ildə həm işləmək, həmdə təhsil almaq üçün komsomol putyovkası ilə Rusiyanın Arxangelski vilayətinə gedir. Orada zavodda işə düzəlir, bir neçə ildən sonra, yəni 1990-ci ildə instituta (qiyabi) daxil olur.

Xocalı hadisəsindən bir neçə gün sonra, yəni 1992-ci ilin mart ayında Nurəddininin də iştirakı və təşəbbüsü ilə Arxangelskidə yaşayan bir qrup azərbaycanlı və çeçen işləri, təhsillərini atıb Azərbaycana, birbaşa Ağdama hərbi komissarlığına gəlib milli orduya götürülməyi tələb edirlər. Ancaq o zaman hərbi komisarlıqda könüllülər qəbul edilmədiyinə görə onlar Milli Qəhrəman Fred Asifin başçılıq etdiyi dəstəyə qoşulurlar. Mayın 1-nə qədər bu dəstədə döyüşdükdən sonra Milli Qəhrəman Şirin Mirzəyevin rəhbərlik etdiyi bataliyona qoşulurlar. Bundan sonra Nurəddinin fəaliyyəti dahada güclənir, onun öz bacarığından ıstifadə etmək imkanları daha da genişlənir. Naxçıvanik, Aranzəmin, Ağbulaq kəndlərinin ermənilərdən təmizlənməsində fəal iştirak edir, igidliyinə görə dəfələrlə mükafatlandırılıb, bölük komandirinin müavini vəzifəsinə təyin olunur. Nurəddin 50-dən çox erməni quldurunu və düşmənin bir neçə zirehli texnikasını məhv edərək,xeyli silah-sursat ələ keçirib. 

1992-ci ilin yayında keçirilən Sırxavənd-Kiçan əməliyyatı zamanı Nurəddinin xidmət etdiyi alay böyük hünər göstərir. Nurəddin Ağdərə bölgəsinin bütün qaynar nöqtələrində döyüşüb, ordunun bölmələrini ağır vəziyyətdən dəfələrlə qurtarıb. 1992-ci il iyunun 22-də Qazançı uğrunda gedən döyüşdə o, yenə də ön cərgələrdə olub, bir neçə əsgərimizi düşmənin əsirliyindən xilas edib. Elə həmin il oktyabrın 20-də Ağdamın Əliağalı kəndi istiqamətində postdan növbəti dəfə kəşfiyyata gedən 29 yaşlı Nurəddin minaya düşərək həlak oldu. Quzanlı qəbirstanlığında dəfn olunub.

İstinadlar
----------

1. 1 2  "Erməni döyüşçülərinə qan uddurmuş cəsur kəşfiyyatçı". 2019-07-08 tarixində arxivləşdirilib. İstifadə tarixi: 2019-07-08.

Xarici keçidlər
---------------

* Şəhid adlarının əbədiləşdirilməsi
**Müqəddəs Panteleimon kafedralı** — Kiyevətrafı Feofaniyadakı pravoslav kilsəsi. Müqəddəs Panteleimon qadın monastırının əsas məbədidir.

1905-1912-ci illərdə memar E.F.Yermakovun layihəsinə əsasən Feofaniyada (Kiyevin cənub ətrafı) Kiyev-Müqəddəs Mixail Qızıl Qübbəli monastırına ayrılmış kişi monastırının ərazisində tikilmişdir.

1920-ci illərdə kafedral sovet hökuməti tərəfindən talan edildi və bağlandı. Böyük Vətən Müharibəsi illərində kafedral minaatanlardan da zərər gördü.

1990-cı ildə acınacaqlı vəziyyətdə olan kafedral binası Ukrayna Pravoslav Kilsəsinə verildi. 1990-1998-ci illərdə. kafedral içəridən və xaricdən tamamilə bərpa edildi və 1998-ci ildə Kiyev və bütün Ukraynanın mitropoliti Vladimir tərəfindən təqdis edildi. 1993-cü ildə binalar və torpaq sahəsi olan kafedral monastır yaratmaq məqsədi ilə Şəfaət Konvensiyasına verildi.

Qalereya
--------

* 
* 
* 
*

İstinadlar
----------

1. ↑  Website of St. Panteleimon's Convent[*ölü keçid*]
2. ↑  Website of St. Panteleimon's Convent Arxivləşdirilib 2011-05-09 at the Wayback Machine

Xarici keçidlər
---------------

* Страница Свято-Пантелеимоновского женского монастыря
* Пантелеимона, вмч. монастырь (Феофания) (Ж)
* Феофания: история обители
**Qulaqcıqların fibrilyasiyası** və ya **Qulaqcıqların səyrici aritmiyası** — Qulaqcıqların fibrilyasiyası ən geniş yayılmış ürək aritmiyasıdır və dünya əhalisinin 1-2%-də rast gəlinir. 2001-ci ildə tək ABŞ-də 2.3 mln insan qulaqcıqların fibrilyasiyasından əziyyət çəkib və bu rəqəmin 2050-ci ilədək iki dəfə artması gözlənilir.

Qulaqcıqların fibrilyasiyası insult riskini 4-5.3 dəfə artırmış olur. Amerikanın Ürək Assosiasiyasına görə beyin insultu ABŞ-də ölüm və əlillik səbəbləri arasında dördüncü yeri tutur. Qulaqcıqların fibrilyasiyası isə bütün yaşlarda qeydə alınan insult hallarının 15%-ə səbəb olur. Yaşı 80-dən yuxarı olan xəstələr arasında baş verən insultların 30%-dən çoxu isə qulaqcıqların fibrilyasiyası səbəbindən baş verir.

Müalicə aparılmadıqda qulaqcıqların fibrilyasiyası olan xəstələrin 2-5% hər il insult keçirir. Bu insult hallarının əksəriyyəti kardioemboliya səbəbindən baş verir. Tromblar isə sol qulaqcığın artımından yayılmış olur. Müəyyən edilib ki, qulaqcıqların fibrilyasiyasından əziyyət çəkən və əvvəllər insult keçirmiş xəstələrdə oral antikoaqulyantlarla müalicə aparılmadıqda, onlarda illik insult riski 12% bərabərdir.

Qulaqcıqların fibrilyasiyası olan xəstələrdə tromboembolik fəsadların qarşısının alınmasında oral antikoaqulyasiya çox effektivdir. Lakin, bir sıra faktorlar oral antikoaqulyasiyanın effektivliyinə və tətbiqinə məhdudiyyətlər yaradır. Qanaxma ilə bağlı ağırlaşmalar, monitorinqin tez-tez aparılmasının tələb olunması və dərman preparatlarının davamlı qəbulunun təmin edilməsi ilə bağlı çətinliklər böyük xəstə qrupunda alternativ müalicə yollarının araşdırılmasını tələb edir. Nəticədə isə həkimlər uzun müddətdir ki, insultun profilaktikası üçün digər alternativ metodlara üz tutmağa başlayıb.

İstinadlar
----------

1. ↑  Qulaqcıqların səyrici aritmiyası (atrial fibrilyasiya)[*ölü keçid*]
2. ↑  "Qulaqcıqların fibrilyasiyasında (səyrici aritmiya) antikoaqulyasiya: insult və qanaxma riski". 2016-03-06 tarixində orijinalından arxivləşdirilib. İstifadə tarixi: 2015-10-16.

Xarici keçidlər
---------------

* Səyrici aritmiya. Dosent K.X. Zahidova  Arxivləşdirilib 2016-03-04 at the Wayback Machine
**Linç sindromu**- DNT-də uyğunsuzluğu düzəldən genlərin dəyişilməsi nəticəsində meydana gələn və dominant olaraq keçən irsi xərçəng riskinin yüksək olması xəstəliyidir.

İrsi qeyri-polipozis kolorektal xərçəng kimi də tanınan Linç sindromu irsi həzm aparatı xərçənginin bir növüdür. Linç sindromlu insanlarda kolorektal xərçəngin meydana gəlmə riski çox böyük, uşaqlıq, prostat vəzi, qara ciyər, böyrək və öd kanalı xərçəngi kimi növlərin meydana gəlmə riski isə nisbətən çoxdur. 
Linç sindromu ailədə birdən çox şəxsə kolorektal xərçəng diaqnozu qoyulduqda ehtimal olunan diaqnozdur. Bundan əlavə, xərçəngin diaqnozunun gənc yaşlarda qoyulması ehtimalı böyükdür. Linç sindromlu insanlarda orta kolorektal xərçəng diaqnozu 45 yaşlarında qoyula bilir. Ümumi əhalidə isə yeni bir kolorektal xərçəng diaqnozunun müəyyən edilmə yaşı 72-dir. Linç sindromlu şəxslərdə kolorektal xərçəng adətən, qalın bağırsağın sağ tərəfində inkişaf edir. Linç sindromlu insanların həyatları boyunca bir-neçə dəfə xərçəngə yoluxma riskləri də çoxdur.

Sindromun əlamətləri
--------------------

50 yaşdan əvvəl kolorektal xərçəngə yoluxmaq;
Kolorektal və ya Linç sindromu ilə əlaqəli digər xərçəng növlərinə ayrı-ayrılıqda və ya eyni zamanda yoluxmaq;
60 yaşdan əvvəl Linç sindromu ilə əlaqəli bədxassəli şiş əlamətəri daşıyan kolorektal xərçəngə yoluxmaq;
Linç sindromu ilə əlaqəli xərçəngə yoluxan birinci dərəcəli qohumlarda kolorektal xərçəngin olması (bu xərçənglərdən biri 50 yaşından tez yaranarsa);
Linç sindromu ilə əlaqəli xərçəngə yoluxan birinci və ya ikinci dərəcəli qohumlarda kolorektal xərçəngin olması.

Sindromun səbəbləri
-------------------

Linç sindromu genetikdir. Bu o mənaya gəlir ki, xərçəng riski ailədə nəsildən nəsilə ötürülə bilər. Linç sindromu ilə əlaqəli bir neçə gen müəyyən edilmişdir. Onlara MLH1, MSH2, MSH6, PMS2 və EPCAM daxildir. Bu genlərdən hər hansı birində mutasiya (dəyişilmə) şəxsin kolorektal və ya digər əlaqəli xərçəngə yoluxma riskinin həyatı boyunca çox olmasına səbəb olur. Qadınların həmçinin uşaqlıq və yumurtalıq xərçənginə yoluxmaq riskləri böyükdür. 

Linç sindromuna səbəb olan mutasiyaların əksəriyyəti MLH1 və MSH2 genlərində mövcud olur. Lakin heç də Linç sindromlu bütün ailələrin MLH1, MSH2, MSH6, PMS2, və ya EPCAM genlərində mutasiya olmur. Linç sindromu ilə əlaqədar digər genləri müəyyən etmək üçün tədqiqatlar davam edir. Bəzi insanların həmin genlərində irsi olmayan, lakin yaşlanma prosesi və ya tam başa düşülməyən digər səbəblərdən dəyişikliklər baş verir. Bədxassəli şişin həmin bu genlərində dəyişiklikər aşkar edildiyi təqdirdə qeyri-normal genləri müəyyən etmək üçün xəstənin qanı da yoxlanılır. Əgər həm qan, həm də bədxassəli şişdə dəyişilmiş gen tapılarsa, bu vəziyyətin sonrada yaranmış yox, irsi olduğunu göstərir. Bu da digər ailə üzvlərinin də risk daşıya biləcəyini göstərir.

Həmçinin bax
------------

* Xərçəng xəstəliyi
* Aksiom

Xarici keçidlər
---------------

* Cancer oncology
* American Cancer Society
* National Cancer Institute
* Cancer Center
**Mehmet Korhan Fırat** (d. 26 avqust 1988, Ərzincan, Ərzincan ili, Türkiyə) — Türkiyəli aktyor. *Şefkat Tepe* serialında 4 mövsüm canlandırdığı *Şahin Bulut* personajı ilə tanındı.

Həyatı və karyerası
-------------------

26 avqust 1988-ci ildə Ərzincanda doğulan Mehmet Korhan Fırat təhsilini *Selçuk Universiteti Dövlət Konservatoriyasında* tamamladı. İlk aktyorluq təcrübəsini 2010-cu ildə *Şefkat Tepe* serialında *Şahin Bulut* obrazı ilə qazandı. Daha sonra *Ekip 1* serialında rol aldı və serialdakı *Ali Babür* obrazını canlandırdı. 2017-19 arasında yayımlanan *Bizim Hikaye* serialında *Tufan* obrazını canlandırdı. 2019-cu ilin dekabr ayında *TV8-də* yayım həyatına başlayan *Doğduğun Ev Kaderindir* serialının ilk mövsümündə *Celal* personajına həyat verdikdən sonra Paytaxt: Əbdülhəmid serialına *Tatavlalı* personajıyla daxil olmuşdur və ssenari gərəyi 133-cü bölümdə ölərək serialla vidalaşmışdır. *Mavera* serialında *Şahsuvar* personajına həyat verdikdən sonra *Aşk Mantık İntikam* serialında *Ekrem Erten* personajına həyat vermişdir.

Filmoqrafiya
------------

| Layihələr |
| --- |
| İl | Layihə | Rol | Kanal |
| 2010-2014 | *Şefkat Tepe* | Şahin Bulut | Samanyolu TV |
| 2014-2015 | *Ekip 1 - Nizama Adanmış Ruhlar* | Ali Babür |
| 2017-2019 | *Bizim Hikaye* | Tufan Şahin | FOX |
| 2019-2020 | *Doğduğun Ev Kaderindir* | Celal Yeter | TV8 |
| 2020 | *Paytaxt: Əbdülhəmid* | Tatavlalı | TRT 1 |
| 2021 | *Mavera* | Şahsuvar |
| 2021-2022 | *Aşk Mantık İntikam* | Ekrem Erten | FOX |
| 2023- | *Hüdudsuz sevgi* | Leytenant Oğuz Soyqan |

İstinadlar
----------

1. ↑  "Arxivlənmiş surət". 2021-10-09 tarixində arxivləşdirilib. İstifadə tarixi: 2021-10-08.

Xarici keçidlər
---------------

* IMDb-də – Mehmet Korhan Fırat
* Instagram-da – Mehmet Korhan Fırat
* Twitter-də – Mehmet Korhan Fırat
**Mikail Qubad oğlu İbadov** (16 avqust 1963, Cəngəmiran, Lerik rayonu – 2 oktyabr 1992, Xocavənd rayonu)- Birinci Qarabağ döyüşlərində şəhid olmuşdur.

Həyatı
------

İbadov Mikail Qubad oğlu –1963-cü il avqust ayının 16-da Lerik rayonun Cəngəmiran kəndində anadan olub.

Təhsili
-------

1970-ci ildə Cəngəmiran kənd orta məktəbinin birinci sinfinə daxil olub, 1980-ci ildə həmin məktəbi bitirib.

Hərbi xidməti
-------------

1981-ci ildə Sovet ordusu sıralarına hərbi xidmətə çağırılıb, 1983-cü ildə ordudan tərxis olunub. Hərbi xidmətini Rusiyanın Xarkov şəhərində daxili qoşunlarda (VV) kəskin nişançı (snayper) kimi keçib. Hərbi xidmətini başa vurduqdan sonra vətənə qayıdır. Sonra işləmək üçün Bakı şəhərinə gedərək 3 nömrəli evtikmə kombinatında işə düzəlir və burada işləyir. 1992-ci ilin iyul ayında Suraxanı rayon Hərbi Komissarlığına könüllü olaraq müraciət edir və 27 iyul 1992-ci il tarixində Qarabağ cəbhəsinə göndərilir. Qarabağın bir çox bölgələrində döyüşlərdə kəskin nişançı kimi döyüşür və şücaətlər göstərir.1992-ci il oktyabrın 2-də Martuni (indiki Xocavənd) rayonunun Muğanlı, Əmralılar və Kurapatkino kəndləri uğrunda gedən döyüşlərdə mühasirəyə düşür, lakin təslim olmayaraq döyüş sürsatı bitənədək döyüşür və sonda qəhrəmancasına şəhid olur. Ərazi mühasirədə olduğundan digər döyüşçü yoldaşları kimi İbadov Mikail Qubad oğlunun da cəsədini götürmək mümkün olmur.

İstinadlar
----------

1. 
2.
**Afrika Birləşmiş Ştatları** 55 müstəqil Afrika dövlətinin hamısının və ya bəzilərinin birləşib federasiya təşkil etməsi barədə təklif olunan konsepsiyadır.

Afrika İttifaqının rəhbəri olan keçmiş Liviya lideri Muammar al-Qəddafi iki regional səviyyəli Afrika sammitində Afrika Birləşmiş Ştatlarının yaradılması fikrini irəli sürür: ilk dəfə 2007-ci ilin iyununda Qvineyanın paytaxtı Konakridə və ikinci dəfəf 2009-cu ilin fevralında Efiopiyanın paytaxtı Əddis-Əbəbə şəhərində. Gəddafinin bu sahədə ilk təşəbbüsü 2000-ci ildə Lome sammitində olmuşdu. O, Afrika İttifaqını çoxsaylı hadisələrdə uğursuzluqda ittiham etmiş və yalnız həqiqi pan-Afrika dövlətinin Afrika regionunda stabillik yaradacağını qeyd etmişdi. Afrika İttifaqı ölkələrinin əksəriyyəti təklif olunan federasiya ideyasını dəstəklədi, onlar bu birliyin "yeni" Afrikaya sülh gətirəcəyinə inanırdılar.

Markus Garvey, 1924
-------------------

" Afrika Birləşmiş Ştatları" ideyası ilk dəfəf Markus Garvey tərəfindən 1924-cü ildə "Ey, Afrika Birləşmiş Ştatları" şeirində qeyd olunub. Garveyin ideyaları Pan-afrikanist hərəkatına güclü təsir etmişdir. Bu hərəkat 1945-ci ildə Birləşmiş Krallıqda Mançestr şəhərində Beşinci Pan- Afrikanist Konqresinin keçiriıməsi lə nəticələndi

Əhalisi
-------

Təklif olunan federasiyanın ərazisi istənilən dövlətin ərazisindən böyük olacaqdı ( Yəni, Rusiya Federasiyasından daha böyük). Bu federasiya Çin və Hindistandan sonra dünyanın ən çox əhalisi olan yer olacaq və burda 2000 dildə danışan əhali birləşəcəkdi.

Mənbə
-----
Bu adın digər istifadə formaları üçün bax: Sədərək (dəqiqləşdirmə).

**Sədərək yaşayış yeri** Araz çayının sol sahilində Naxçıvan MR eyni adlı kəndindən cənub-şərq tərəfə geniş bir ərazini əhatə edən orta əsr şəhərtipli iri yaşayış yeri.

Abidə ərazisində kəşfiyyat xarakterli arxeoloji tədqiqatlar nəticəsində daş və bişmiş kərpicdən inşa edilmiş yaşayış evlərinin qalıqları, külli miqdarda maddi mədəniyyət nümunələri aşkar edilmiş, yaşayış məskəninin su təchizatına dair maraqlı materiallar əldə olunmuşdur. Tapıntılar arasında şirli və şirsiz saxsı məmulat daha çoxdur. Buradan pəncərə şüşələrinin qırıqlarının tapılması da qeyd olunmalıdır. Arxeoloji kompleks Sədərək orta əsr şəhərtipli yaşayış yerinin IX-XVIII yüzilliklərdə mövcud olduğuna dəlalət edir .

İstinadlar
----------

1. ↑  Azərbaycan Arxeologiyası. Altı cilddə, VI cild. Bakı,"Şərq-Qərb", 2008, 632 səh. s.64
2. ↑  Novruzlu Ə.İ. Baxşəliyev V.B. Şərurun arxeoloji abidələri. Bakı, 1993. s. 73
**Otahara sindromu** - körpələrin erkən epileptik ensefalopatiyası.

**Etiologiya:** polietioloji sindromdur, lakin əksər hallarda beynin prenatal zədələnməsi (baş beynin anadangəlmə qüsurları, Aykardi sindromu, neyro-dəri sindromları və s.) qeyd olunur.
Başlandığı yaş dövrü: uşağın 3 aylığına qədər, daha çox isə 1-ci ay ərzində başlayır.

**Klinik mənzərə:** tutmaların əsas tipi – 10 san hüdudlarında davam edən tonik spazmlardır. Adətən seriya şəklində (bir seriyada 10-40 spazm) meydana çıxır. Sutka ərzində spazmların ümumi miqdarı 300-400-ə çata bilər. Onlar həm oyaqlıq, həm də yuxu dövründə əmələ gəlirlər. Tonik spazmlardan başqa qısa parsial tutmalar (əsasən hemikonvulsiv) müşahidə edilir. Mioklonik tutmalar olmalı deyil, əgər onlar varsa, çox güman ki, bu erkən mioklonik ensefalopatiyanın variantıdır. Nevroloji müayinə zamanı psixomotor inkişafın aşkar geri qalması, bir çox hallarda görmə sinirlərinin atrofiyası və korluq, mikrosefaliya qeyd olunur.

**EEQ meyarları:** Elektroensefaloqrafiya(EEQ) müayinəsi kifayət qədər spesifik, lakin yalnız Otahara sindromu üçün patoqnomik olmayan əlamət – "alışma-zəifləmə" patterni aşkar edir. Bu özünü yüksək amplitudalı pik-dalğa komplekslərinin qısa diffuz boşalmaları ilə göstərir, bundan sonra elektroaktivliyin kəskin azalması – "bioelektrik səssizliyi" dövrlərinə qədər – müşahidə olunur.

**Neyrovizualizasiya:** xəstələrin əksəriyyətində baş beyində patoloji dəyişikliklər (daha çox inkişaf qüsurları və perinatal ensefalopatiyaların nəticələri) aşkar edir.

**Müalicə**: Tutmalar terapiyaya qarşı rezistentdirlər. Müalicə palliativ xarakter daşıyır. EƏP-lər tamamilə effekt vermədikdə onların kortikosteroid hormonları ilə kombinasiyası mümkündür.

**Proqnoz:** həddən artıq ağırdır.

İstinadlar
----------

1. ↑  "EPİLEPSİYANIN DİAQNOSTİKA VƏ MÜALİCƏSİ ÜZRƏ KLİNİK PROTOKOL,Bakı,2009,səh.43" (PDF). 2016-11-20 tarixində orijinalından (PDF) arxivləşdirilib. İstifadə tarixi: 2015-09-28.
**Tövsiyə məktubu** — akademik və ya iş fəaliyyətini əks etdirən, müvafiq şəxslər tərəfindən yazılmış məktub. Gələcək akademik və ya iş karyerası üçün tələb olunan sənədlərdən biridir.

Tövsiyə məktubu nümunəsi:

> 
> 
> Sizə (tələbənin adı, soyadı) Universitetinizdə müvafiq proqrama cəlb olunması istəyini dəstəklədiyim üçün yazıram. Universitet rəhbəri qismində sözügedən gəncin dörd il ərzində akademik və şəxsi keyfiyyətlərini inkişaf etdirməsini, gələcək fəaliyyət və araşdırmalara hər bir şəkildə yetkin bir fərd kimi hazır olduğunu müşahidə etmişəm. O, tərifəlayiq tələbə və universitetimizin fəalı olmuşdur.
> (tələbənin adı, soyadı) mənim tədris etdiyim (fənlərin adları) fənni üzrə dərslərdə iştirak etmişdir. Bundan əlavə, ona diplom müdafiəsi üzrə məsləhətlər vermişəm.
> Mən onun təhsilində uğurlar əldə edəcəyinə dair əminlik hissi duyuram. (tələbənin adı) xüsusi bir tələbə olmuş və təhsilinə dair hər zaman nümunəvi olduğunu nümayiş etdirmişdir.
> Dərslər zamanı planlarını uğurla həyata keçirə bilən məsuliyyətli tələbə olduğunu isbat etmişdir. Hesab edirəm ki, bu gənc istənilən proqramda böyük uğurlar əldə edə bilən müstəsna namizəddir. Onu sizə həqiqətən tövsiyə edir və ona gələcək planlarında uğurlar arzu edirəm.
> 
> 
> 
> 
> 
> Vikianbarda Tövsiyə məktubu ilə əlaqəli mediafayllar var.
> 
>
***The Number of the Beast*** ingilis ağır metal qrupu Iron Maiden -in üçüncü studiya albomudur. 22 mart 1982-ci ildə Böyük Britaniyada EMI Records və ABŞ-də Harvest və Capitol Records tərəfindən yayımlanmışdır. Albom vokalist Bruce Dickinson ilə ilk, zərb qurğusunda ifa edən Clive Burr ilə isə sonuncu albom idi.İngiltərədə siyahılara 1 nömrədən daxil olan ilk ağır metal albomu olmuşdur.İngilis musiqi jurnalı "Kerrang!" tərəfindən hazırlanan "Ölmədən əvvəl dinləməli olduğunuz 100 albom" siyahısında *The Number of the Beast* 36.yeri tutmuşdur.Q jurnalının isə "Bütün vaxtların ən sərt 50 albomu" siyahısına daxil olmağı bacarmışdır.

*The Number of the Beast* tənqidi və kommersiya uğuru ilə qarşılandı və qrupun Böyük Britaniya Albomları Qrafikində birinci yerə çıxan və ABŞ *Billboard* 200 -də ilk 40-a çatan ilk albomu oldu. Albomda mövcud olan" Run to the Hills "və "The Number of the Beast "sinqlları qrupun İngiltərədə ilk 10-luğa daxil olan ilk parçaları idi. Albom, qapağında və daxilindəki mahnıların başlıqlarında dini istinadlar olması səbəbi ilə əsasən ABŞ-də olmaqla bir çox yerdə tənqidə məruz qaldı.

Mahnı siyahısı
--------------

1)*"Invaders"* (Harris) - 3:20

2)*"Children of the Damned"* (Harris) - 4:34

3)*"The Prisoner"* (Harris/Smith) - 5:34

4)*"22 Acacia Avenue"* (Harris/Smith) - 6:34

5)*"The Number of the Beast"* (Harris) - 4:25

6)*"Run to the Hills"* (Harris) - 3:50

7)*"Gangland"* (Smith/Burr) - 3:46

8)*"Hallowed Be Thy Name"* (Harris) - 7:08

Heyət
-----

* Bruce Dickinson - vokal
* Dave Murray – elektro gitara
* Adrian Smith – elektro gitara,bek vokal
* Steve Harris – bass gitara,bek vocal
* Clive Burr– zərb qurğusu


|  |  |
| --- | --- |
|  | ***Musiqi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



|  |  |
| --- | --- |
|  Bu şablona bax   Foto, video və audio | Spotify |
| Tematik saytlar | AllMusic · Discogs · Encyclopaedia Metallum · MusicBrainz |

1. ↑  "Arxivlənmiş surət". 2022-07-19 tarixində arxivləşdirilib. İstifadə tarixi: 2022-07-19.
2. ↑  "Arxivlənmiş surət". 2022-07-19 tarixində arxivləşdirilib. İstifadə tarixi: 2022-07-19.
3. ↑  "Arxivlənmiş surət". 2022-01-27 tarixində arxivləşdirilib. İstifadə tarixi: 2022-07-19.
Bu adın digər istifadə formaları üçün bax: Brüssel konfansı.
**Brüssel Konfransı 1937-ci il** — Yaponiyanın Çinə təcavüzü ilə əlaqədar SSRİ, ABŞ, Çin, Belçika, Fransa, Portuqaliya, Niderland, İtaliya, Böyük Britaniya, Danimarka, İsveç, Meksika, Boliviya, Avstraliya, Cənubi Afrika İttifaqı, Kanada, Norveç, Hindistan və Yeni Zelandiya nümayəndələrinin noyabrın 3–24-də Brüsseldə keçirilmiş konfransıdır. Yaponiya və Almaniya Brüssel konfransında iştirakdan imtina etdilər. Konfransda Yaponiyaya qarşı iqtisadi tədbirlərin görülməsinə dair Çinin tələbini yalnız SSRİ müdafiə etdi. Yaponiyanın Vaşinqton konfransı (1921–1922) qərarlarını pozmasını qeyd etməklə kifayətlənən ABŞ, Böyük Britaniya və Fransanın Brüssel konfrasındakı mövqeyi üzündən, Yaponiyanın təcavüzkarlığının qarşısını almaq üçün, əslində, heç bir tədbir görmədi.

İstinadlar
----------

1. ↑  Azərbaycan Milli Ensiklopediyası (25 cilddə). 5-ci cild: Brüssel – Çimli-podzol torpaqlar (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2014. səh. 7. ISBN 978-9952-441-10-9.
**Stenokardiya** (*lat.* angina pectoris) — ürək xəstəliyi.

Stenokardiya ürəyin işemik xəstəliklərindəndir. Stenokardiya və ya "döş inağı", adətən, döş sümüyünün arxasında tutmaşəkilli, sıxıcı, kəskin ağrı və narahatlıq hissi ilə, ağrının sol çənəaltı nahiyəyə, sol qola yayılması ilə müşayiət olunan xəstəlik halıdır. Bu ağrının yaranmasına səbəb ürəyi qidalandıran damarlarda qan dövranının pozulması və nəticədə oksigen çatışmazlığının baş verməsidir. Stenokardiya tutması bir çox hallarda ateroskleroz, koronar damar xəstəlikləri, fiziki və emosional gərginlik səbəbi ilə və ya idiopatik olaraq baş verir.

Risk amilləri
-------------

* Tütünçəkmə;
* Spirtli içkilərdən istifadə;
* Piylənmə (maddələr mübadiləsinin pozulması);
* Qan təzyiqinin yüksək olması;
* Şəkərli diabet (digər endokrin xəstəliklər);
* stress, emosional gərginlik

Yayılması
---------

Hava damcı yolu ilə olur.

Patofiziologiya
---------------

Patofiziologiyasının əsasında koronar damarlara bağlı olaraq baş verən işemiya durur. Elə xəstəliyin əsas əlaməti – döş sümüyü arxasındakı yandırıcı, göynədici ağrı da bununla əlaqədardır.

Klinik təzahürlər
-----------------

Ağrı ən çox döş sümüyü arxasında hiss olunur. Bir çox hallarda da kürəkarası nahiyəyə, boyna, çənəyə, sol və sağ qola, epiqastral nahiyəyə irradiyasiya edə bilər.

Təsnifat
--------

1. Stabil stenokardiya
2. Astabil stenokardiya
3. Mikrovaskulyar stenokardiya

Qeyd
----

Stenokardiyalı xəstələrin nəzərinə!
Xəstəliyin proqnozunu yaxşılaşdırmaq, miokard infarktı
və ölümün qarşısını almaq, simptomları azaltmaq və
ya tam aradan qaldırmaq üçün stenokardiyalı xəstə
bunlara əməl etməlidir:

* Spirtli içkilərdən və tütünçəkmədən imtina etməli;
* Yağlı qidalar qəbul etməməli (xolesterinsiz qidaya üstünlük verməli);
* Əsəb gərginliyindən uzaq olmalı;
* Qan təzyiqini daim nəzarətdə saxlamalı;
* Qanda şəkəri olan xəstələr daim endokrinoloq nəzarətində olmalı;
* Təmiz havada piyada gəzməli (ən azı gündə 30 dəq.);
* Müalicə rejiminə düzgün riayət etməli;
* Lazımi müayinələrdən vaxtında keçməli (EKQ, EXO, laborator müayinələr);
* Artıq bədən çəkisindən azad olmalı.

İstinadlar
----------

1. ↑  "stenokardiya". 2021-04-19 tarixində arxivləşdirilib. İstifadə tarixi: 2015-10-12.

1. Robbins "Temel Patoloji" 8. baskı
2. Tusdata "Dahiliye" 2009.

|  |  |
| --- | --- |
|  Bu şablona bax   Lüğətlər və ensiklopediyalar | Böyük katalan · Böyük rus · Britannica (9-cu) · Britannica (11-ci) · Britannica (onlayn) · Universalis |
| Normativ yoxlama | NDL: 00567282 · NKC: ph114048 |
Vikipediyada bu adlı digər şəxslər haqqında da məqalələr var; bax: Zaur (ad).

**Zaur Kamal Qehi** (tam adı: *Zaur Kamal oğlu Gülməmmədov*, 19 dekabr 1974, Bolnisi rayonu) — Əməkdar mədəniyyət işçisi, müğənni, şoumen, radio dj, jurnalist, televiziya aparıcısı.

Həyatı
------

Zaur Kamal 19 dekabr 1974-cü ildə Bolnisidə anadan olmuşdur. Orta məktəbi Bolnisi rayonunda başa vurduqdan sonra 1993-cü ildə Azərbaycan Dövlət İncəsənət Universitetinin "Televiziya rejisorluğu" fakültəsinə daxil olub. 1997-ci ildə təhsilini başa vurub. Evlidir, Bartu və Rüstəm adlı iki oğlan övladı var.

Karyerası
---------

Zaur Kamal aparıcılıq fəaliyyətinə 1998-ci ildə başlayıb. İlk dəfə "Burc FM" (hazırda 100.5 FM) radiosunda "Poliqon" verilişinin aparıcısı olub. Daha sonra Xəzər TV-də teleaparıcılq fəaliyyətinə də başlayıb. Televiziyada ilk layihəsi "Ay Zaur" verilişi olub. Daha sonra "5-də 5" layihəsi ilə də məşhurlaşıb. 2016-cı ildə "Əməkdar mədəniyyət işçisi" adına layiq görülüb. 2018-ci ildən Radio Xəzər və 100.5 FM radiolarının direktorudur. 2020-ci ildən 106.3 FM də "Danışır Zaur" proqramının aparıcısıdır.
2021-ci ildən ARB TV-də "HəminZaur" tele verilişinin aparıcısıdır.

### Duetləri

* Xumar Qədimova ilə "Ürəyim" , "Birdə gəlməyəcək mən tək qadın"
* Damla ilə "Əzizim"
* Aygün Kazimova ilə "Sevdi ürək"
* Mətanət Əsədova ilə "O adamla" , "Sevdi"

İstinadlar
----------

1. ↑  "Azərbaycan Respublikasının televiziya və radio işçilərinə fəxri adların verilməsi haqqında Azərbaycan Respublikası Prezidentinin Sərəncamı". 2021-09-26 tarixində arxivləşdirilib. İstifadə tarixi: 2021-09-26.
2. ↑  Zaur Kamal ATV-də işə başlayır FOTO [*ölü keçid*]
3. ↑  "Zaur Kamal "ARB"yə getdi". 2021-05-21 tarixində arxivləşdirilib. İstifadə tarixi: 2021-05-21.
4. ↑  Zaur Kamal ARB-yə keçdi [*ölü keçid*]
5. ↑  Zaur Kamal ARB də [*ölü keçid*]
6. ↑  "Zaur Kamal ARB-də aparıcılıq edəcək, ATV-də isə…". 2021-05-21 tarixində arxivləşdirilib. İstifadə tarixi: 2021-05-21.

|  |  |
| --- | --- |
|  Bu şablona bax   Foto, video və audio | Instagram |
**Sergey Karyakin** (12 yanvar 1990, Simferopol, SSRİ[…]) — Ukraynada doğulmuş Rusiya qrosmeysterdir. O, 12 yaş 7 ayında ikən dünyanın ən gənc qrosmeysteri rekordunu qazanmışdır.

Karjakin iki dəfə Norveç turnirinin (2013, 2014-cü illər) və bir dəfə Corus Chess turnirinin qalibi olmuşdur (2009-cu il). Sergey həmçinin 2012-ci il Sürətli Şahmat üzrə Dünya Çempionatının qalibi olmuşdur.

Sergey üç dəfə Ukrayna, üç dəfə isə Rusiya komandaları tərkibində Olimpiada iştirakçısı olmuş, üç qızıl, iki gümüş, və bir bürünc medal qazanmışdır. O, 2013-cü il Antalyada keçirilən Komandalar arasında Dünya Çempionatında qızıl medal qazanmış Rusiya komandasının üzvü olmuşdur.

Həyatı
------

Karakin Simferopolda anadan olub. Şahmat oynamağı beş yaşında olanda öyrənib və 11 yaş 11 aylığında IM ( beynəxalq usta) olur. 2001-ci ildə 12 yaşlılar arasında Dünya Çempionu olur. 2002 Fide Dünya Çempionluğu ərəfəsində Karyakin ilk dəfə Ukraynalı Ruslan Ponomariovun yerlisi olduğu üçün diqqəti çəkdi. GM normasını 2002-ci ildə Moskvada Aeroflot turnirində, mayda Aluşta turnirində və avqusta Sudakda Beynəxalq turnirdə yığdı və Bu Xiangzhini keçərək ən gənc qrosmeyster oldu.

14 yaşıda Dortmund Sparkassen Şahmat Görüşündə blitzdə dünya çempionu Vladimir Kramniki məğlub elədi. 2004-cu ildə İspaniyada Bilbaoda keçirilən Kişi və Maşın Dünta Komanda Man vs Machine World Team Championship) komputeri udan yeganə şəxs idi, o ən gənc və ən az reytinqli oyuncu idi Deep Junioru udan. Sonrakı ildə dekabrın 20-dən 29-a kimi keçirilən Navarra turnirində Karyakin ikinci yerə çıxdı, birinci yerə Boris Qelfand çıxmışdır.

Karyakin 2005-ci ilin aprelində FİDE-nin reytinq listində top yüzlüyə daxil oldu, 2635 Elo reytinqi ilə 64-cü sırada qərarlaşmışdır. Mayın 14-dən 26-na kimi Rusiyanın Kirişi şəhərində keçirilən Dünyanın Gənc Ulduzları Turnirində 8½ (+7−3=1) qalib oldu. Turnirdən əvvəl Karyakin Yunanıstanda Nigel Shortla hazırlaşırdı, Afina hava limanına gedən zaman avtomobil qəzasına düşdü və kiçik zədə aldı. Daha sonra qeyd elədiki : demək olar ki, mənim qayğımda olan potensial gələcək dünya çempionunun ölümünə icazə verməklə şahmatın tarix yolunu dəyişdi.

İstinadlar
----------

1. ↑  *FİDE* FIDE Standard Ratings as of 30 June 2023. 2023.
2. ↑  Sergei Alexandrowitsch Karjakin // Brockhauz Ensiklopediyası (alm.). / Hrsg.: Bibliographisches Institut & F. A. Brockhaus, Wissen Media Verlag
3. ↑  .
4. ↑  .

| ⛭Rusiya bayrağı Rusiya şahmatçıları |
| --- |
| Yaşayanşahmatçılar | 
Ernesto İnarkiyev |
Aleksandr Motılyov |
Aleksandr Qrişçuk |
Aleksandra Kostenyuk |
Pyotr Svidler |
Vasili Smıslov |
Vladimir Kramnik |
Sergey Karyakin |
Anatoli Karpov |
Nikita Vityuqov |
Yevgeni Tomaşevski |
Dmitri Andreykin |
Dmitri Yakovenko |
Yan Nepomnyaşşiy |
Vladislav Artemyev‎ |
Maksim Matlakov
 |
| Mərhumşahmatçılar | 
Aleksandr Alyoxin |
Mixail Botvinnik |
İvan Bukavşin
 |
**Afrika Milli Konqresi** (*AMK*) – CAR-da hakim partiya; yerli əhalinin kütləvi və nüfuzlu siyasi təşkilatı. 1912-ci ildə yaradılmışdır. Afrika Milli Konqresi irqi ayrı- seçkiliyə qarşı çıxır və CAR-ın bütün əhalisinin hüqüq bərabərliyi naminə çalışır. 1955-ci ildə Afrika Milli Konqresi və digər müxalifət təşkilatlarının təşəbbüsü ilə çağırılmış Xalqlar konqresində Azadlıq xartiyası – demokratik Cənubi Afrika uğrunda mübarizə proqramı qəbul olundu. Afrika Milli Konqresi ölkənin bütün tərəqqipərvər qüvvələrini birləşdirməyə çalışaraq, dəfələrlə hakim dairələrin irqçi və antidemokratik siyasətinə qarşı çıxmışdır. 1960–1990-cı illərdə gizli fəaliyyət göstərmişdir. Afrika Milli Konqresi rəhbərliyi altında irqçiliyə qarşı aparılan mübarizənin Afrika və dünya demokratik qüvvələri tərəfindən dəstəklənməsi CAR-da aparteid sisteminin ləğvinə gətirib çıxardı. 1994, 1999, 2004-cü illərdə CAR-da keçirilən ümumxalq seçkilərində Afrika Milli Konqresi qalib gəlmişdir.

İstinadlar
----------

1. ↑  Azərbaycan Milli Ensiklopediyası (25 cilddə). 1-ci cild: A – Argelander (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2009. səh. 139. ISBN 978-9952-441-02-4.